नूर मोहम्मद अपने एक और शेर में आज की कसक और पीड़ा को आवाज देते दिखते हैः उधर इस्लाम खतरे में, इधर है राम खतरे में, मगर मैं क्या करूं, है मेरी सुब्होशाम खतरे में. इसी तरह से सतना की इंदु श्रीवास्तव जैसे स्त्रियों की प्रतिनिधि पीड़ा बयान करती हैं जब वे कहती हैः भीतर गीली लकड़ी सी जल, बाहर से बस मूरत सी रह. तुर्शी तो पश्चिमी चंपारण के रोशनलाल रौशन में भी है (जिसको तलवे चाटने से हो गुरेज, जो बने गद्दार गोली मार दो) लेकिन बाद में वे उम्मीद की लौ देखना पसंद करते हैः रूढिय़ों से ढोंग से पाखंड से, देश यह आजाद होगा एक दिन. तीस रचनाकारों का यह संकलन भी गजल को उम्मीद और उत्साह देता है.